**ДОКЛАД**

**За извършена комплексна планова проверка на „Легия” АД**

**гр.Раковски, общ.Раковски**

 На основание План за контролната дейност за 2014 г. на РИОСВ – Пловдив, утвърден от Министъра на околната среда и водите и Заповед № РД-70/27.03.2014 г. на Директора на РИОСВ-Пловдив е извършена комплексна проверка на 02.04.2014 г. на „Легия” АД, гр.Раковски, общ. Раковски, област Пловдив, ул.”Г.С.Раковски”№47.

1. **Цел на проверката:**

 Основна цел на проверката е установяване на нивото и степента на съответствие на дейността в обекта с изискванията, заложени в Закона за опазване на околната среда, специализираните закони и подзаконовите нормативни актове към тях.

**II. Проверени инсталации:**

 Основната дейност на „Легия” АД е производство на мъжки, дамски и детски дрехи. Производственият обект е разположен в гр.Раковски, общ.Раковски, ул.”Г.С.Раковски”№47

 - Цех за разкрояване;

 - Складове и места за временно съхранение на производствени и опасни отпадъци ;

 - Цех за шиене и помещение за готовата продукция.

**III. Констатации от проверката по компоненти и фактори:**

1. **Компонент „Въздух”**

 За отопление на производствените помещения през зимния сезон се експлоатира котелна централа, в която работи един котел ПКМ4- с гориво природен газ. От страна на оператора се изпълнява собствен мониторинг в съответствие с изискванията на чл.18, т.1 от ЗЧАВ по реда и начина определен в Наредба №6/1999 г.( ДВ бр.31/1999г.и последващо изменение и допълнение). Последните измервания са проведени през месец декември 2012г.. Резултатите показват спадане на всички емисионни норми. От дружеството се извършват всички уведомления съгласно чл.18, т.3 от ЗЧАВ.

1. **Фактор „Отпадъци”**

 Дружеството формира от дейността си следните видове отпадъци: 15.01.01-/хартиени и картонени опаковки/, 15.01.02-/пластмасови опаковки/, 16.01.03-/излезли от употреба гуми/, 20.01.21\*-/флуоресцентни тръби и други отпадъци, съдържащи живак/, 20.01.11-/текстилни материали/. Фирмата представи утвърден работен лист по Приложение №6 от Наредба №3/2004 г за отпадък с код 20.01.11-/текстилни материали/, за останалите отпадъци описани по- горе не се представиха работни листове за класификация на отпадъците, съгласно Наредба №3/2004 г. В момента на проверката дружеството не представи отчетни книги за образуваните отпадъци, съгласно Наредба №2/2013 г. за реда и образците, по които се предоставя информация за дейностите по отпадъци, както реда за водене на публични регистри. Представен е договор 13ДГ412/05.04.2013, със срок на действие до 31.12.2013г. с Община Пловдив за предаване на отпадък от текстилни материали на „Депо за неопасни отпадъци и Инсталация за биологично разграждане по закрит способ” с.Шишманци. Други договори не се представиха в момента на проверката. За протичане на производствената си дейност дружеството внася платове опаковани в картонени кашони, за което не е представен договор с организация за оползотворяване на отпадъци от опаковки.Дружеството не представи и документ удостоверяващ заплатената продуктова такса за 2013 г., както и месечни справки-декларации по Приложение №13- за цялата 2013 г. и вътрешнофирмена спецификация по Приложение №12-за 2013 г., изготвени съгласно Наредбата за определяне на реда и размера за заплащане на продуктова такса за продукти, след употребата на които се образуват масово разпространени отпадъци ( ДВ, бр.53 от 10.06.2008г.посл. изм. и доп. бр.100 от 19.11.2013 г., в сила от 01.01.2014 г. )

- Обособени са места за временното съхранение на отпадъците, които не са

обозначени със съответния код и наименование;

- Готовата продукция се опакова в картонени кашони, закупени от фирма „Сонико” ООД, за което се представи фактура с №0100008860/03.02.2014 г. Дружеството изнася готовата продукция от България.

**IV. Предписания, срокове за изпълнение, отговорници**

 При проверката е дадено следното предписание:

1. Да се представят СПИ като резултатите се представят пред РИОСВ-Пловдив с доклад по чл.39, ал.2 от Наредба №6.

Срок за изпълнение: 30.12.2014 г.

1. Да се представят в РИОСВ - Пловдив работни листове за класификация на отпадъците, формирани от дейността на дружеството, съгласно чл.3 от ЗУО и Наредба №3/2004 г. Да се обозначат с табели обособените места, като писмено се уведоми РИОСВ-Пловдив.

Срок за изпълнение: 18.04.2014г.

1. Да се изготвят и представят за заверка от Директора на РИОСВ-Пловдив отчетни книги съгласно Приложение №1, от Наредба №2/2013г.

Срок за изпълнение: 18.04.2014 г.

1. Да се сключат договори с фирми имащи разрешителни по чл.35 от ЗУО, на които да се предадат генерираните от дейността на дружеството отпадъци, като писмено бъде уведомена РИОСВ-Пловдив.

Срок за изпълнение: 18.04.2014 г.

1. Да се представи в РИОСВ-Пловдив договор с организация за оползотворавяне на отпадъци от опаковки, документ удостоверяващ заплатената продуктова такса за 2013 г., и да се изготвят и представят месечни справки-декларации и вътрешнофирмена спецификация за 2013г..

Срок за изпълнение: 28.04.2014 г.

 Отговорен за изпълнение на предписанията е управителят на „Легия” АД

**V. Съответствие, последващ контрол**

За констатираните несъответствия с изискванията на екологичното законодателство по време на проверката на обекта са направени предписания с посочен срок за изпълнение и отговорник.